tomron87/hebrew-wikipedia-sentences-corpus huggingface dataset:
דפני קין - לורה קיני/X-23: מוטאנטית צעירה ובתו של וולברין, נולדה מה-DNA שלו ובעלת כוחות ריפוי זהים לשלו, זוג טפרים בכל יד וטפר אחד בכל רגל.
גרנט - ד"ר זנדר רייס: הנבל הראשי של הסרט.
ראש חברת "אליאלק" ויוצר פרויקט "טרנסיג'ן" אשר מפקד על הבוזזים ופעולותיהם, אשר אביו נהרג בידי לוגאן בסרט "אקס מן: אפוקליפסה" ומבקש נקמה בוולברין על כך וגם מעוניין בשעבוד המוטאנטים לצורך רווח כספי.
על דמותו של רייס, מנגולד אמר: "הוא [רייס] בעצם אדון הבובות מאחורי פירס והבוזזים, ויש לו תפקיד גדול יותר בהיגיון שהוא באמת סוג של מוח מבריק שמנסה לגדל מוטאנטים.".
בויד הולברוק - דונלד פירס: יד ימינו של רייס וקיבורג חסר רחמים, מחושב ואינטנסיבי.
ראש מערך האבטחה של פרויקט טרנסיג'ן ושל תאגיד אסקס, ומנהיג קבוצת "הבוזזים", קבוצת קיבורגים הצדים מוטאנטים.
הולברוק אמר: "הוא [פירס] מהנדס מתקדם ומעריץ גדול של וולברין.
הוא רק רוצה לבלות עמו...
ויש גם הרבה הפתעות בדבר הזה".
השחקנית אליזבת רודריגז גילמה את דמותה של גבריאלה, בעוד השחקנים אליס ניל ואריק לה-סאל לוהקו לגלם את תפקידיהם של בני משפחת מנסון.
בנוסף, דוריס מורגדו מגלמת את דמותה של מריה ואליסון פרננדז את דליילה.
הבמאי בריאן סינגר אישר שדמותו של נתניאל אסקס/מיסטר סיניסטר תופיע בסרט, ברם, בינואר 2017, ג'יימס מנגולד חשף שדמותו של מיסטר סיניסטר לא מופיעה בסרט, בחירה עליה שמר כדי לשמר את סגנון הסרט עצמו, לעומת זאת, הוא אמר שדמותו של מיסטר סיניסטר תוחלף על ידי זנדר רייס.
כבר בנובמבר 2013, אולפני פוקס המאה ה-20 ניהלו מגעים שונים להפקת סרט סולו נוסף בכיכובו של יו ג'קמן כוולברין.
ג'יימס מנגולד נשכר לכתוב תסריט ראשוני ולורן שולר דונר הסכימה לשוב כמפיקה.
מנגולד ציין שהסרט ישאב השראה מסיפורים נוספים על וולברין מהקומיקס, ויצולם לאחר צילומי הסרט "אקס-מן: אפוקליפסה".
כאשר יו ג'קמן הצהיר כי הסרט שייצא ב-3 במרץ 2017 יהיה האחרון שבו הוא יגלם את דמותו של וולברין.
באפריל 2015 נודע שמייקל גרין נשכר לכתוב את התסריט לסרט וישתף פעולה עם דייוויד ג'יימס קלי.
השניים עיבדו לתסריט אלמנטים שונים מקשת הסיפור "וולברין: לוגאן הזקן" מאת מארק מילר.
באוגוסט 2015 פטריק סטיוארט אישר כי יגלם בסרט את דמותו של פרופסור צ'ארס אקסבייר.
לייב שרייבר שגילם בסרט "אקס-מן המקור: וולברין" את סייברטות' הודה שהוא במגעים לשוב ולגלם את הדמות.
גרנט, בויד הולברוק וסטיבן מרצ'נט לוהקו לגלם את דמויותיהם של זנדר רייס, דונלד פירס וקאליבן, בהתאמה.
אריק לה סאל, אליז ניל ואליזבת רודריגז לוהקו לתפקידים לא ידועים.
עם הפצתו של הטריילר הראשון, נודע כי דפני קין מגלמת את דמותה של לורה.
צילומי הסרט החלו במאי 2016 תחת שם הצופן "חוארז" כשהסרט מיועד לצפייה מעל גיל 17 בלבד תחת סיווג צפייה R, שמשמעותו שהצפייה מתחת לגיל 17 מותרת בליווי הורה בלבד.
צילומי הסרט הושלמו באוגוסט 2016. כותרת הסרט, "לוגאן", הוכרזה על ידי ג'קמן בעצמו ב-5 באוקטובר 2016.
ב-28 במרץ 2015, יו ג'קמן פרסם תמונה של וולברין כשהוא חושף טופר אחד ויחיד, יחד עם ההאשטאג: "OneLastTime#" (פעם אחת אחרונה).
ב-19 באוקטובר 2016, ג'קמן צייץ ברשת טוויטר סרטון בן שש שניות שחשף את קיומו של טריילר חדש לסרט.
הטריילר הופץ יום למחרת, ועמו גרסה יותר גרפית ואלימה שלו.
לוגאן אלכסנדר פול הוא בדרן מדיה חברתית, שחקן, מתאגרף מקצועי ומתאבק יהודי אמריקאי, המופיע בארגון ההיאבקות WWE, בתוכנית Raw.
פול החל להתפרסם דרך סרטונים המשותפים באפליקציית Vine ומאוחר יותר הפך לשחקן מקצועי.
לוגאן נולד בעיירה ווסטלייק אוהיו שבארצות הברית, למשפחה נוצרית בעיקרה, אם כי לפי היהדות הוא ואחיו יהודים כי סבתו של אמו הייתה יהודייה.
בגיל 10 החל ליצור סרטוני רשת לערוץ יוטיוב הנקרא "Zoosh" וגם יש לו עוד ערוץ נוסף המכונה "Idogandjslice", שפתח בגיל 12. למד באוניברסיטת אוהיו לפני שפרש בשנת 2014 כדי לקדם את קריירת הבידור ברשת החברתית Vine במשרה מלאה בלוס אנג'לס.
אחיו הצעיר הוא ג'ייק פול.
לוגאן החל להתפרסם כיוצר תוכן בפלטפורמת שיתוף הסרטונים ברשת Vine.
בפברואר 2014, היו לו יותר מ-3.1 מיליון עוקבים בפלטפורמות רשתות חברתיות שונות.
הוא הוגדר כמקום 10 מיוצרי התוכן המשפיעים ב-Vine בשנת 2015. הסרטונים שלו הופיעו בפלטפורמות רשתות חברתיות אחרות גם, כגון פייסבוק, אינסטגרם, טוויטר, סנאפצ'ט ויוטיוב.
באוקטובר 2015, היו לו יותר מ-300 מיליון צפיות כוללות בפייסבוק בלבד.
לוגאן היה חלק ממספר מסעות פרסום לחברות כמו האנס, פפסיקו, ואפילו HBO.
בשנת 2016 רכש קומקאסט מלוגאן סדרת טלוויזיה דיגיטלית בשם ".Logan Paul Vs" (לוגאן פול נגד).
ללוגאן יש שני ערוצי יוטיוב; Logan Paul Vlogs, בו הוא מעלה סרטוני ולוג באופן יומיומי, שם מצלם את חייו כל יום; והערוץ TheOfficialLoganPaul, שם הוא מצלם סקיצות ומערכונים, בדומה לחשבון ה-Vine שלו.
לערוץ הוולוגים שלו יש יותר מ-17 מיליון רשומים כמנוי ומעל ל-3.5 מיליארד צפיות, ולערוץ המערכונים יש כ-4.5 מיליון רשומים כמנויים ומעל ל-300 מיליון צפיות נכון ל-16 בפברואר 2018.
ב-18 במאי 2017 הוציא לוגאן סינגל הנקרא "Help Me Help You" (עזרי לי לעזור לך), המארח בקליפ את הלהקה "Why Don't We" ואת השחקנית שי מיטשל.
השיר הגיע ליותר מ-30 מיליון צפיות וליותר מ-980 אלף לייקים בשלושה שבועות בלבד.
בנוסף, לוגאן היה למפיק ולבמאי בשני השירים של הלהקה "Why Don't We", הנקראים "Nobody Gotta Know", ו-"Something Different".
באוגוסט 2017 לוגאן צבר כעשרה מיליון רשומים בתוך כ-333 ימים בעמוד היוטיוב שלו, ובכך הפך ליוטיובר שצבר כעשרה מיליון רשומים בזמן הקצר ביותר.
ב-31 בדצמבר 2017 העלה לוגאן סרטון שבו מתועד טיול ביער האאוקיגהארה, שנקרא גם "יער ההתאבדות", במהלך צילומי הסרטון נתקלו לוגאן וצוותו בגופה תלויה של מתאבד, תיעדו אותה מקרוב וצולמו צוחקים ומתייחסים אליה בחוסר כבוד.
ביום שלמחרת פרסום הסרטון כוכבי רשת שונים ביקרו את לוגאן על התנהגותו ועל הפרסום וקראו לחסימתו.
ב-2 בינואר, מחק לוגאן את הסרטון, העלה סרטון התנצלות, והודיע בחשבון הטוויטר שלו שעד להודעה חדשה הוא אינו מפרסם ולוגים, ולוקח זמן לעצמו להפיק לקחים.
במהלך הצעד השנוי במחלוקת, #LoganPaul היה בראש הציוצים החמים למשך 24 שעות, כאשר סחף אחריו 700 אלף ציוצים בנושא לפני שהוסר על ידי טוויטר.
בעקבות התקרית, יוטיוב החליטו להוריד את לוגאן מרשימת היוצרים בעלי עדיפות תוכן פרסומי משודרג, ולהשהות את המשך הפרויקטים של יוטיוב רד שבהשתתפותו כגון סרט ההמשך "The Thinning 2".
ב-25 באוגוסט 2018 נערך קרב אגרוף בינו לבין KSI והקרב הסתיים בתיקו.
ב-9 בנובמבר 2019 נערך קרב חוזר בין השניים אשר נגמר בניצחון של KSI.
ב-10 באוקטובר 2023 נערך קרב אגרוף בינו לבין דילון דניס אשר נגמר בניצחונו של לוגאן.
בשנים 2021-2022 KSI ופול הפכו להיות חברים טובים ויצאו בשיתוף פעולה בהוצאת מותג משקאות אנרגיה בשם "PRIME" שכיום כולל כ-10 טעמים.
בתחילת 2015 הופיע לוגאן בסדרה "חוק וסדר: מדור מיוחד".
בנוסף הופיע בסדרה של פוקס "Weird Loners", שם שיחק כ"תאומי פול".
פול שיחק גם בפרק בסדרה Stitchers מבית ABC.
ב-2016, לוגאן שיחק בסרט של יוטיוב רד - "The Thinning", לצד פייטון ליסט.
בשנת 2021 הופיע בתוכנית "הזמר במסכה" בתור סבא מפלצת והודח לאחר הופעתו השנייה.
שנהסרט/סדרהדמותהערות 2015 חוק וסדר: מדור מיוחד ראיין Weird Loners התאומים פול Chainsaw קרייג קצר 2016 Stitchers ת'יאו אנגלסן Foursome אלק פיקסלר סדרת יוטיוב רד ביזארדבארק קירקתפקיד אורח The Thinning בלייק רדינגדמות ראשית Linked עצמו2017 Where's the Money?
אדי סרט קולנועמשמר המפרץזאיןסרט קולנועCan't Take It Backקלינט פלוטקין2018Undying2019Airplane Modeלוגאןגם מפיק2020נערה מבית טוב מיקיסרט קולנוע2021הזמר במסכהסבא מפלצתריאלטיTBALikedלוגאן
ב-2017 הודיע לוגאן כי הוא משיק מותג אופנה שיקרא על שם התוכי שלו, מאווריק (Maverick), שמשמש גם כלוגו של המותג.
את המוצרים ניתן להזמין רק מהאתר שלו, והם כוללים מגוון רחב של חולצות, תיקים, גרביים, פוסטרים, כובעים ועוד.
בתחילת 2018, לאחר תקרית הווידאו "יער המתאבדים" ביפן, חברת Maverick Apparel בארצות הברית תבעה את לוגאן בשימוש שם המותג "Maverick" עבור מותג הבגדים שברשותו לאור ירידה במכירות עקב פרסום שלילי בגלל התקרית, לכאורה.
את דרכו בעולם ההיאבקות המקצועית החל לוגן פול בהופעת אורח ב-WWE במהלך שנת 2021 אירוע זה התרחש בקרב של המתאבק סמי זאין נגד קווין אוונס, לאחר ניצחונו של קווין אוונס.
פול הצטרף לחגיגה עם אוונס, אך האחרון תקף אותו באמצעות מהלך ה"סטאנר".
באירוע רסלמניה 38, שהתקיים בשנת 2022, פול שיתף פעולה עם המתאבק דה מיז בקרב זוגות נגד צמד המיסטריוס (ריי מיסטיריו ודומיניק מסטיריו).
פול ודה מיז השיגו ניצחון בקרב זה, אך לאחר סיומו, דה מיז תקף את פול.
בהמשך, לוגן פול חתם על חוזה רשמי עם ארגון ה-WWE.
במסגרת אירוע סאמרסלאם בשנת 2022, פול התמודד מול דה מיז בקרב יחידים, בו השיג ניצחון.
קרב זה נתפס כנקמה על התקיפה של דה מיז ב-38 ברסלמניה.
באירוע Crown Jewel, שנערך בשנת 2022, פול קיבל הזדמנות להתחרות על תואר אליפות ה-WWE הבלתי מעורער מול האלוף המכהן, רומן ריינס.
למרות זאת, פול הפסיד בקרב זה.
באירוע רסלמניה 39 פול הפסיד לסת רולינס.
באירוע כסף בבנק 2023 פול לא הצליח להשיג את המזוודה, בסמארלם 2023 לוגן פול ניצח בקרב יחידים את ריקושט.
ב-Crown jewel 2023, לוגן פול זכה באליפות ארצות הברית של ה-WWE לאחר שניצח את ריי מיסטריו.
הוא הגן בהצלחה על התואר נגד קווין אואנס ברויאל ראמבל בינואר 2024. ברסלמניה 40 באפריל 2024, הוא ניצח את קווין אואנס ורנדי אורטון בקרב משולש ושמר על אליפות ארצות הברית.
לאחר מכן, במלך הזירה 2024, פול התמודד מול קודי רודס בקרב על אליפות ה-WWE אך הפסיד.
את אליפות ארצות הברית הוא איבד בסאמרסלאם באוגוסט 2024 לאל.
לאחר שאיבד את אליפות ארצות הברית, לוגן פול המשיך להתחרות בזירה.
בתא ההדחות בפברואר 2025, הוא הודח מקרב תא ההדחות על ידי סי אם פאנק.
ברסלמניה 41 באפריל 2025, הוא רשם ניצחון נוסף כשגבר על איי ג'יי סטיילס בקרב יחידים.
בסאמרסלאם 2025 נלחם פול בקרב זוגות יחד עם דרו מקינטייר נגד רנדי אורטון והראפר ג'לי רול, אותו גם הצמיד לניצחון בסיום הקרב.
ב-31 לאוגוסט 2025 נלחם פול נגד ג'ון סינה באירוע Clash in Paris בו הפסיד, ולאחר הקרב אחרי שכנוע מצד ג'ן סינה חתם פול בחוזה מלא עם ה-WWE (עד אז היה פארט טיימר).
ב-1 לדצמבר 2025 הצטרף רשמית פול לקבוצת הויז'ן בחסות פול היימן וברון ברייקר כחלק מסדרת ההישרדות של אותה שנה.
ללוגאן יש אח קטן, ג'ייק פול, שהוא שחקן, יוצר תוכן ומתאגרף מקצועי.
בשנת 2023 התארס פול לנינה אגדל, דוגמנית דנית, באגם קומו שבאיטליה.
ועל פי רש"י היא המידה הקטנה ביותר המוזכרת בתורה..
הלוג הוא 6 ביצים שהם רבע הקב, (קב = 24 ביצים).
בשיעור הלוג במידות הנוהגות בימינו, נחלקו פוסקי ההלכה, מחלקותם נובעת ממחלוקת שורשית בשיעור הביצים, האם נתקטנו מכמות שהיו בזמן חז"ל או לא.
דעת הרב חיים נאה שהביצים הן באותו גודל כפי שהיו בזמן חז"ל, ולפיכך מידת הלוג הוא 345.6 מיליליטר (סמ"ק), לדעת החזון איש הביצים נתקטנו, ומידת הלוג הוא 597.2 מ"ל/סמ"ק.
מקווה מי גשמים שמידתו קטנה מ-40 סאה נפסל אם נפלו לתוכו 3 לוגים מים שאובים.
בסממני הקטורת היו נותנים מלח סדומית, בשיעור לוג (רבע הקב).
מידת רביעית שנזכרת רבות בתלמוד, הכוונה לרביעית ממידת הלוג.
מנורת בית המקדש הצריכה חצי לוג שמן לנר ליום, ובסך הכל שלושה לוגים וחצי ליום.
לדעת חכמים במעשה השקאת הסוטה צריך הכהן למלא חצי לוג מים מן הכיור להשקותה .
מידת שתיית היין של בן סורר ומורה היא חצי לוג לפי הרמב"ם.
לוּגְבָּרָה (בלועזית: Lugbara) היא קבוצה אתנית המתגוררת בעיקר באזור הנילוס המערבי של אוגנדה ובאזור הרפובליקה הדמוקרטית של קונגו.
אנשי הלוגברה מדברים בשפה ייחודית להם – לוגברה, שפה מרכז-סודאנית המזכירה מאוד את השפה המדוברת בקרב קבוצת המאדי (Madi), קבוצה אתנית נוספת השוכנת בדרום סודאן ובצפון אוגנדה וחולקת עם אנשי הלוגברה סממנים תרבותיים רבים.
יש המשערים כי הקרבה התרבותית נובעת מהתפיסה, כי בעבר אנשי הלוגברה היו ידועים כבני המאדי עצמם.
יש המשערים כי המונח אנשי הלוגברה נטבע רק במחצית השנייה של המאה ה-19, בעקבות פלישת העבדים הערבים מחרטום.
בנוסף, האזור הגאוגרפי בו חיים אנשי הלוגברה שונה מאוד מבחינה נופית מהאזורים בהם חיים רוב שכניהם.
עובדה זו מקנה לזהותם ייחודיות הן מבחינה לשונית והן מבחינה תרבותית.
בשנת 1900, אנשי הלוגברה נשלטו תחת שלטון קולוניאלי כחלק מהקולוניאליזם האירופאי אשר התקיים במדינת קונגו החופשית.
סמל התרבות של שבט הלוגברה הוא נמר.
כפי שמעידה המיתולוגיה שלהם, שבט הלוגברה היו במקור אנימיסטים - מאמינים ברוחות ואלים.
כיום, אנשי הלוגברה ברובם מאמינים בדת הנצרות הקתולית.
שפת הלוגברה היא שפה מרכז סודאנית הדומה לשפה המדוברת על ידי בני מאדי.
המאדי שוכנים ממזרח לקבוצת הלוגברה וחולקים איתם דמיון תרבותי רב.
אנשי הלוגברה והמאדי הם דוברי הלוגברה היחידים במזרח אפריקה.
בשפת הלוגברה קיימים ניבים רבים אשר מובנים בקלות לכלל דוברי השפה, גם אם הם אינם מדברים את אותו הניב.
אלו כוללים; אייבו (Ayivu), מרצ'ה (Maracha), טרגו (Terego), וורה (Vurra) וארינגה (Aringa).
הקבוצות האתניות שהכי קרובות אל הלוגברה הן מהבחינה לשונית והן מבחינה תרבותית, הן: לוגו (Logo), קאקווה (Kakwa) והמאדי.
קבוצות אלו יושבות בשטחים השכנים לשטחיהם של אנשי הלוגברה ממזרח וממערב.
על פי אנשי הלוגברה, שלוש הקבוצות הללו הן צאצאיות של אותו אב קדמון על אף כי חלקן דוברות את השפות החמיתיות באזורים הצפוניים או את השפות הנילוטיות באזורים הדרומיים.
בנוסף לקבוצות אלו, ניתן לשייך את קבוצת הבאלה (Bale), אשר שוכנת ממזרח לאנשי הלוגברה.
זו קשורה בקשר הדוק לשפה ולתרבות הלוגברית ודוברת גם היא את השפה הסודנית.
קיימים מיתוסים רבים בקרב הלוגברה המתארים את הקשר בין כל הקבוצות הללו.
לאורך ההיסטוריה הגיעו לאזורי ההתיישבות הלוגברית קבוצות חיצוניות ממדינות מחוץ ליבשת אפריקה.
קבוצות אלו הגיעו הן כחלק מהתפשטות הקולוניאליזם האירופאי והן כחלק מכניסתן של קבוצות ערביות שנכנסו למדינה לפני ההתפשטות הקולוניאלית כמו סוחרי העבדים המוסלמים.
במחצית השנייה של המאה ה-19 החלה פלישה של סוחרי עבדים מוסלמים לאפריקה שמדרום לסהרה.
אנשי הלוגברה הצליחו להימלט מעבדות וניצלו עקב הפיזור הגאוגרפי שלהם בשטח רחב.
כמו כן, מיוחסת להם אכזריות צבאית שאין אודותיה עדויות מפורטות.
זו הקנתה להם יתרון יחסי ומנעה את ניצולם ושעבודם מצד סוחרי העבדים.
ב-1900 הבלגים שלטו באזורי הלוגברה שתחת מדינת קונגו החופשית.
הבלגים שלטו בשטחים על ידי ייצוג של צ'יפים מקומיים (ראשי השבטים) שהגיעו מהקהילה המקומית או מקבוצות אתניות שכנות.
אנשי הלוגברה מתארים פשיטות רבות על בקר ותבואה שביצעו החיילים הבלגים.
הם מייחסים לתהליך התפשטות הקולוניאליזם ולכניסת האירופאים את תחילתה של תקופה חשוכה שהביאה עמה תהליכי שינוי רבים.
את השפעתם של תהליכים אלו ניתן לראות עד היום.
בשנת 1920 נכנסו לאזור מיסיונרים פרוטסטנטים וקתולים.
הם פתחו בתי ספר קטנים ומרכזים עם נציגות אירופאית.
אמנם קשה להגיד בדיוק מה הייתה השפעתם, אך הם היוו את האפיק היחיד של חינוך מערבי אותו קיבלו אנשי הלוגברה בזמנו והם, המיסיונרים, סיפקו ערכי דת ומוסר חדשים.
כניסתם של גורמים ממדינות זרות מהווים חלק בלתי נפרד מההיסטוריה של הלוגברה והשפיעו כמתואר על תהליכים חברתיים ועל אופייה של קבוצה זו.
עם זאת, על אף התמורות האירופאיות, קבוצת הלוגברה נחשבת לאחת הקבוצות שהושפעו במידה מועטה יחסית מהקשר עם המערב, כלומר, הקבוצה שמרה במידה רבה על אופייה התרבותי והמסורתי עד אמצע המאה ה-20 .
אנשי הלוגברה חיים במערב הנילוס במחוז אוגנדה, בעיקר באזור הגבול הפוליטי עם קונגו, בשטחי דה מהג'י (De Mahagi) ברפובליקה הדמוקרטית של קונגו וחלקם גם בדרום סודאן, שם הם מוכרים כשבט המונדו.
על פי מפקדי האוכלוסין שנערכו בקונגו ובאוגנדה בשנים 1948 ו-1949, כלל האוכלוסייה הלוגברית מנתה כ־242,000 אנשים, מתוכם כ-183,000 חיו במדינת אוגנדה.
כיום, אוכלוסיית הלוגברה קטנה באופן משמעותי ממספרה בתחילת שנות החמישים.
רוב אנשי הלוגברה חיים באזורים גבוהים, בין 4000–5000 רגל בממוצע מעל פני הים.
הרמה בה חיים אנשי הלוגברה מרוחקת מאוד משאר הסביבה ומקבוצות שכנות ולכן גם מנותקת מתיירים ומזרים שאינם נמנים עם האוכלוסייה המקומית.
רוב המקומות בהם חיים אנשי הלוגברה הם אזורים מישוריים, ירוקים ופוריים, בעלי מקורות מים רבים.
הצמחייה הבולטת באזורים אלו הם עצי אקליפטוס ועצי כסיה לא מעובדים.
קיימים שני רכסי הרים בולטים וחשובים לאנשי הלוגברה, הרי הלירו (Liru) והאתי (Eti), בהם אפשר להבחין מכל מקום שבו שוכנים הלוגברים.
קיימים מיתוסים רבים המתבססים על הרים אלו ולהם חשיבות רבה בתרבות הלוגברית.
הקבורה, גם היא תופסת משמעות רבה בהגדרת הטריטוריה של שטחי הלוגברה.
מעל כל קבר של אדם חשוב נוכל להבחין בעץ ברקת: העץ לעולם לא נחתך והאדמה מסביב לקבר לא מעובדת לחקלאות.
העצים הענקיים הגדלים מעל לקבר מיועדים להוות סימונים עתידיים לקרקע לוגברית ולסמן נחלת אבות וטריטוריה.
אנשי הלוגברה חיים במישור המחולק לרכסים קטנים על ידי זרמי המים העוברים בתוכו.
במעלה הרכסים הללו ישנה אדמת גרניט המשמשת פלטפורמה לייבוש גרעינים וקסאבה (cassava), צמח טרופי שהשורשים שלו מכילים עמילן.
האזורים בהם חיים אנשי הלוגברה הם גשומים מאוד ולכן נוחים לחקלאות ולצמיחת ייבול לאורך כל תקופות השנה.
עם זאת, בימי קדם פקדו את האזור מספר בצורות קשות כשהאחרונה ביניהם הייתה ב-1943. הבצורות השפיעו בעיקר על המבנה החברתי מכיוון שכמעט בכל אילן יוחסין לפחות אישה אחת הייתה נשואה לגבר שברח מאזורי ההתיישבות אל אזורי מחיה פוריים יותר לאותה העת ובכך הותיר את האישה ואת ומשפחתם לבדם.
מאז, החלו אנשי הלוגברה להחזיק מאגרי עתודה של דגנים ולחייב כל אדם בעל חלקה לשתול קסאבה בשטחו.
הסיבה לכך היא שצמח הקסאבה קל לגידול, נשמר לאורך זמן וגורף רווחים רבים.
מדיניות זו מפחיתה את הסיכוי שבצורת נוספת תפגע באוכלוסייה בצורה משמעותית.
הלוגברה הם חקלאים המגדלים דוחן, דורה, קטניות, אפונה ומגוון של גידולי שורש.
דוחן ודורה שימשו כמזון העיקרי שלהם.
בשנים האחרונות ניתן לראות גם גידולים חדשים של אבוקדו, אננס ומנגו.
גידול דומיננטי נוסף המשמעותי מבחינה תרבותית הוא התירס אשר משמש בעיקר עבור הכנת בירה.
הבירה מרכזית מאוד בתרבות הלוגברה ונמצאת בכל הטקסים, המאורעות ובכל ביקור אצל קרובי משפחה.
אנשי הלוגברה נוהגים ללכת מרחקים ארוכים מאוד על מנת לבקר קרובי משפחה רחוקים.
בנוסף לעיסוק החקלאי, הגברים של שבט הלוגברה הם ציידים.
הם צדים באמצעות קשתות חזקות, היורות חצים ארוכים המשמשות אותם גם לדייג.
אנשי הלוגברה עוסקים גם בגידול משק החי: בקר, כבשים, עיזים ועופות.
בעבר כמעט כל צורכי היומיום היו יכולים להיות מסופקים על ידי קבוצות קטנות בסביבת החיים שלהן, ולכן לא התקיימו קשרי סחר בין הקבוצות.
אין כמעט התמחות של קבוצות במלאכות ומוצרי סחר ספציפיים וכן מבחינה מסורתית אין ללוגברה מטבע, והמסחר מתבצע באמצעות סחר חליפין בלבד.
מאז 1925 קיימים שווקים אזוריים, בהם מחליפים דברי מאכל ותוצרים מקומיים.
הסחר מתקיים בעיקר סביב גידולי התירס, מהם מכינים בירה.
בתחילת המאה ה-20 הלוגברה החלו להשתמש במטבע של אוגנדה ולהיות חייבים בתשלום מס.
תהליך זה החל במקביל לתהליך עיור בו גברים רבים החלו להגר אל מחוץ לאזורים בהם חיו על מנת למצוא עבודה.
רובם חזרו לאחר כמה שנים לאזורי המחיה שלהם ושילמו את המיסים עם הכסף שהרוויחו.
עם השנים, תרבות צריכה ודברי מותרות אשר הגיעו מחוץ לאוגנדה נעשו נפוצים יותר בקרב אנשי הלוגברה.
כתוצאה מתהליך זה, החברה כבר לא יכלה להתנהל כחברה אוטרקית ועלה הצורך בכסף מזומן ובהזנחה של כלכלת הסחר בחליפין.
הטבק הוא גידול חשוב מהבחינה הזו ומשמש בעיקר למסחר חוץ וייצוא יותר מאשר לצרכים פנימיים.
באמצעות מכירת הטבק לאוכלוסיות זרות רכשו בני הלוגברה כסף מזומן והחל להתפתח סחר המטבע.
כיום, אנשי הלוגברה מעורבים גם בסחר בעיירות כפריות ובחנויות ערביות או הודיות במרכזים גדולים יותר.
הצפיפות הממוצעת בכל אזורי הלוגברה עומדת על 150 אנשים למייל רבוע, יחס גבוהה יחסית לאוכלוסיות אפריקאיות המתקיימות מחקלאות.
האזור חקלאי, לא נשלט בידי חיות ומלא בבקתות ובשדות.
לכאורה, לפי המסורת, הלוגברה חיים בחברה פוליגמית.
למרות זאת, קשה מאוד להוכיח נתון זה מכיוון שבפועל יותר מ-60% מהגברים נשואים רק לאישה אחת.
על פי המסורת, לכל אישה מתחם משלה.
במתחם זה יש בבעלותה בקתה, מספר אסמים, בדרך כלל שלושה ואת השדה שלה.
לגבר יש את המתחם שלו, הוא מוקף בגידולים רבים, ובדרך כלל נפרד ממתחמים של גברים אחרים.
חוץ מבקתות המחיה במתחם בדרך כלל יהיו גם בקתות המשמשות למקלט, לאורחים, לבחורות צעירות והמאהבים שלהם או לבישול.
בכל משק שנמצא בבעלות אישה אחת יש שלושה סוגים של שדות המצריכים תנאים שונים זה מזה ומגדלים בהם יבולים שונים.
כל אישה בחברה מחויבת שיהיו לה את שלושת סוגי השדות, הגבר צריך להבטיח שהשדות של כל נשותיו יהיו פוריים בצורה שווה.
כמו כן, השדות של כל הנשים צריכים להיות במרחק הליכה סביר מהמתחם שלהן, זה מזה, ומהמתחם של הגבר.
בני הלוגברה חיים בצפיפות יחסית וכמות השטחים הפנויים להתיישבות והשדות החדשים היא מוגבלת.
כתוצאה מתנאים אלו גבר יכול להינשא למספר מוגבל של נשים כדי להבטיח לכולן חלקות שוות בגודלן ובעלות אותו פוטנציאל פוריות.
במקרים בהם אין די שטח פנוי לשדות חדשים ניתן לראות תהליכים של פיצול בקבוצה והגירה למקומות חדשים ולא מיושבים.
במקרים בהם יש אישה ולה קושי להחזיק את שלושת סוגי השדות מתחילות תופעות של קנאה ויריבות בין הנשים.
קיימת חלוקת עבודה בתחום החקלאות בין הגברים לנשים.
באופן כללי הגברים עושים את רוב העבודה שקשורה ליבול המשמש לשיווק, יבול כזה הוא בעיקר הטבק.
תפקידם הוא לפתוח ולנקות את הקרקע ולנקות את תעלות ההשקיה של שדות הנהר.
תפקידן של הנשים הוא לנכש עשבים ולקצור את היבול.
זריעת זרעים היא תפקידם של נשים וגברים כאחד.
הגברים לוקחים את היבול המשמש לשיווק גם משטחי הנשים אשר מגדלות אותו ומשתמשות בו.
באמצע המאה ה-20, כחלק מתהליך בו השתנתה המערכת המסורתית כמעט בכל תחומי החיים הושפעו גם דפוסי ההתיישבות והחקלאות.
בשנים אלו החל להיווצר מחסור באדמות לא מיושבות במרכז שטחי הלוגברה.
כתוצאה מכך ניתן לראות שלוש תמורות משמעותיות.
צומצמו שלושת סוגי השדות של הלוגברה.
הלוגברה החלו לעבור מהמרכז ולהתיישב בפריפריה, אזורים בהם לא נטו להתיישב בעבר.
בנוסף, סידור וצפיפות הבקתות השתנו בצורה שמאפשרת יותר כוח חקלאי אפקטיבי במקום מרוכז.
עוד גורם אשר השפיע על דפוסי ההתיישבות הוא רגולציה של השלטון: בעבר לא היו גבולות ברורים בין קהילות מקומיות והאנשים יכלו לעבור ממקום למקום לפי הצרכים והדפוסים התרבותיים שלהם, להתפזר בשטחים פוריים ולא מיושבים ולחיות בקהילות מקומיות.
כיום מדינת אוגנדה קובעת גבולות ברורים ומגבילה את התנועה של אנשי הלוגברה.
המדינה אוסרת על מעבר מסוג זה במטרה למזער סכסוכים ומריבות על אדמות בין שבטים וקבוצות אתניות באזור.
חוקי המדינה גרמו לכך שאנשי הלוגברה חיים כיום בצפיפות גבוהה יותר מעבר.
היחידה המשפחתית הראשונית ביותר בלוגברה היא הבקתה המאוכלסת על ידי אישה וילדיה.
היחידה השנייה היא המתחם, שהוא הבית לגבר נשוי, בין אם הוא נשוי לאישה אחת או מספר נשים.
מספר משפחות ביחד מאוחדות לאשכול משפחתי, אשר בראשו עומד זקן השבט, המכונה גם בה וורה (Ba Werra) או בה המבו (Ba Hambo), בשפתנו, האיש הגדול, או בקרב קבוצות הלוגברה שבצפון אוריבה (Uriba), כלומר, איש מקדשי הרוחות.
תפקידו המרכזי של זקן השבט הוא לתחזק את הקשר עם הרוחות ולשמור על הסדר הטוב והשלום במשפחה.
האשכול המשפחתי מונה לרוב כ-25 אנשים לערך, אשר משתייכים ל-6 משפחות.
לכל אשכול משפחתי רצועת שטח משלו הכוללת את המתחמים, הצריפים ואת המשק החי.
השושלת, דהיינו, הקשר המשפחתי, עוברת דרך אב קדמון אחד והוא שקובע את שאר השושלת.
שושלת הלוגברה היא פטריארכלית, ונקבעת על ידי הזכר במשפחה.
אצל אנשי הלוגברה קיימות שושלות מורכבות ושושלות פשוטות.
המארג המשפחתי הבנאלי מורכב מהשושלת הפשוטה והמצומצמת.
השושלת ואילן היוחסין הם נצחיים, וקיימים מאז ומעולם, אך אשכול המשפחה לא.
אשכול המשפחה, שיוך האדמה והמשק החי הומצאו והתפתחו עם השנים לצד אילן היוחסין.
לזקן השבט, ישנו מקדש מיוחד עבור האבות הקדמונים של השושלת המשפחתית והקבוצה כולה.
המקדש ממוקם מחוץ לשטח המחיה וכוחו של זקן השבט מיוחס למקדשים אלו.
האמונה הרווחת היא כי למקדשים אלו כוחות רשע וכי מי שאינם זקני השבט אינם מתקרבים למקדשים אלו.
קבוצת הלוגברה מיחסת משמעות חזקה מאוד לערך הכבוד ולהיררכיה.
הקבוצה מגדירה כבוד דרך שלושה אופנים: רגש פחד, רגש חיבה וציות מוחלט.
לפי יחסי הכבוד, על האחים הצעירים לכבד את אחיהם הבכור, על האישה לכבד את בעלה, על האחות לכבד את אחיה ועל הנער לאהוב את אביו.
הלוגברה, מאמינים מאוד בשושלת המשפחתית ובאבות הקדמונים ומאמינים כי קשרי הדם ביניהם הם שמאחדים, מייחדים ומבדילים אותם מהאחרים.
כיום קיימות לפחות כ-60 קבוצות של אנשי לוגברה.
המייסדים של קבוצות אלו היו הבנים של האבות הקדומים הגיבורים והם נחשבים לבסיס החברה הלוגברית.
סדר הלידה של המייסדים אינו ידוע.
לכל קבוצה יש שם שנגזר לרוב משם השושלת המשפחתית.
לקבוצת הלוגברה אין מבנה ארגוני מסוים המאפיין אותה, אין להם צ'יף מסוים, או חוקים מנוסחים על פיהם יש לפעול.
בעבר לא היו להם מוסדות מסורתיים שפעלו כדי לאכוף את החוקים ולהטיל עונשים על הקבוצה, אלא היה מדובר בחוקים ועונשים שהוטלו על ידי הגורמים האחראיים.
כמו שנאמר אלו לא היו קבועים או מאורגנים כמו שקיימים כיום.
לפי הלוגברה, תרגול הסמכות והעוצמה חיוני עבור הפעילות והשלטת הסדר בקרב הקבוצה.
החיים החברתיים המסודרים הם אלו ששולטים ביחסים בתוך הקהילה המקומית ונעשה שימוש בעיקר בסנקציות דתיות לשם כך.
לעומת קבוצות אתניות אחרות, לא היה גורם שניהל אותם מהממלכה, והמנהיגים של השבט עצמו הם שאחראים על התנהלות השבט ולא גורמים חיצוניים כמו השלטון.
בני הלוגברה יצרו בריתות ידידותיות עם השלטונות השכנים כדי להבטיח את ביטחונם מפני התקפות מצד קבוצות אתניות אחרות.
כל אדם בעל יכולת גופנית היה מחויב להגן על הכפר ולכן כל הגברים בעלי יכולת הגוף נחשבו אוטומטית לחיילים, אם כי זו לא הייתה חובה קבועה.
בין השנים 1920–1950 הקבוצות היו קטנות מידי כדי להפוך להיות עצמאיות פוליטית אל מול השלטון הקולוניאלי ולכן הן התמזגו עם מחוזות נוספים.
כיום ניהול הקבוצות נעשה על ידי אנשי הכפר המלומדים.
חיי היום יום של הלוגברה עוסקים בגידולים, חקלאות, חיי חברה ומשפחה.
כל הפעילויות האלו מתרחשות בתוך האשכולות המשפחתיים.
בסיס המיתולוגיה של בני הלוגברה מתבסס על שני הרים ענקיים אשר נמצאים בתוך המרחב הגאוגרפי בו חיים בני הלוגברה.
הרים אלו נקראים הר האתי (Eti) והר הלירו (Liru).
בני הלוגברה רואים את עצמם כמחולקים לשניים, הלוגברה הגבוהים אורולבה (Urule'ba) והלוגברה הנמוכים אנדרלבה (Andrale'ba).
בני הלוגברה הגבוהים מזוהים עם הר לירו והם חיים באזור והאב הקדמון שלהם הוא ג'קי (Jaki) שקבור ליד ההר.
בני הלוגברה הנמוכים מזוהים עם הר האתי וחיים באזורו והאב הקדמון שלהם הוא אחיו של ג'קי-דריבידו (Dribidu) שקבור ליד הר האתי.
בקרב בני הלוגברה ישנה חלוקה ברורה בין השושלות ברור מי מזוהה עם איזה הר ועם איזה אב קדמון.
ניתן להבחין בחלוקה בין הקבוצות בטקסי הקבורה כאשר הלוגברה הגבוהים קוברים את המתים עם הראש מופנה לכיוון הר הלירו ואילו הלוגברה הנמוכים קוברים את המתים עם הראש מופנה לכיוון הר האתי.
על פי סיפור הבריאה האחים ג'קי ודריבידו הם צאצאים של בני האדם הראשונים אותם ברא האל אדורה (Adora): הזכר גובורוגו (Gborogboro), שפירוש המילה הוא "האיש שהגיע מהשמיים" והנקבה מאמא (Mema), שפירוש המילה הוא "האישה שהגיעה לבד".
בנוסף אליהם ברא האל אדורה את חיות המשק: על פי הסיפור המיתולוגי האישה מאמא נכנסה להריון לאחר שדם של עז ניתז על רגלה.
יש הרואים סיפור זה כסימון של ווסת האישה והצהרה לפוריותה.
מספרם המדויק של הצאצאים שנולדו עד הולדתם של האחים ג'קי ודריבידו אינו מדויק ומשתנה בין סיפור לסיפור.
עם זאת המכנה המשותף של כלל הסיפורים הוא כי ג'קי ודריבידו הם האבות הקדמונים הראשונים של בני הלוגברה.
האבות הקדמונים הגיעו לאדמה הנוכחית של אנשי לוגברה, התחתנו עם נשים והולידו שם את הילדים הראשונים שהם ראשי השבטים הראשונים.
על פי האמונה, האבות הקדמונים נחנו בכוחות על טבעיים וכן היה ביכולתם לעשות קסמים וכשפים.
אנשי הלוגברה מכונים "האנשים העירומים" בשל היחס שלהם לבגדים וללבוש.
בימי קדם, רוב נשות הלוגברה לא לבשו חולצות והחלק התחתון של גופן היה מכוסה בחצאית או בעלים בלבד.
כמו כן הגברים הלכו עירומים או לבשו עורות.
הגברים נחשבים לציידים גדולים ומצוידים בקשתות וחצים כדי לצוד ולהביא אוכל לאנשי הלוגברה.
כיום רוב אנשי הלוגברה מסתובבים עם ביגוד מערבי.
באירועים חגיגיים הנשים עדין לובשות כיסויים מסורתיים באזור הערווה העשויים מעשבים ועלים.
כאשר נולד ילד, הדבר הראשון שעושים הוא טקס ניתוק חבל הטבור.
אם הילוד הוא זכר אז המיילדת נדרשת למשוך את חבל הטבור של התינוק ארבע פעמים עד הניתוק, אם הילוד הוא נקבה אז המיילדת נדרשת למשוך את חבל הטבור של התינוקת שלוש פעמים.
בעקבות המנהג, במסורת של בני הלוגברה המספר ארבע מזוהה עם הגברים והמספר שלוש מזוהה עם שים.
לאחר הלידה האם נשארת בהתאוששות עם התינוק במשך שלושה או ארבעה ימים בהתאם למינו של העולל.
האם נמנעת מלאכול מאכלים מסוימים ואינה יכולה לקבל את כלל המבקרים מחשש כי לחלקם יש כוונות רעות והם מעוניינים לפגוע בה או בתינוק הנולד.
לאחר תקופת ההתאוששות ישנם פסטיבלים וחגיגות להולדת הילד שבסיומם מודיעים על שמו של התינוק הנולד.
שמו של התינוק יהיה מושפע מהתקופה בה הוא נולד או לתקופת ההיריון של האם לדוגמה: תינוק אשר נולד בתקופת בצורת יקרא "אביריגה" (Abiriga), שפירוש המילה בשפה הלוגברית הוא "אומללות" או "רעב".
ישנם שני טקסי התבגרות חשובים בזהות של בני ובנות הלוגברה.
טקסים אלו מסמלים את המעבר של הילד מילדות לבגרות ונותנים לגיטימציה לנער או לנערה להינשא.
טקס ההתבגרות ראשון הוא קעקוע של הגוף.
הטקס השני הוא עקירה של שש השיניים הקדמיות של הלסת התחתונה.
את הטקסים הללו עוברים בנים ובנות כאחד.
לוג'יין אל-הַדְ'לוּל היא פעילה למען זכויות נשים מערב הסעודית, ואסירה פוליטית.
היא דמות מוכרת במדיה החברתית הבינלאומית.
היא נעצרה מספר פעמים על הפרת האיסור על נהיגת נשים בסעודיה, ובמאי 2018, היא נעצרה יחד עם מספר פעילות פמיניסטיות בולטות באשמת ניסיון לערער את הממלכה.
היא דורגה במקום ה-3 ברשימת "100 הנשים הערביות המשפיעות" של 2015, ומספר 45 ברשימת כל הערבים המשפיעים בעולם ב-2017.
אל-הד'לול פעילה בעיקר למען שתי סוגיות המשפיעות על זכויות נשים בסעודיה: הזכות של נשים לנהוג, וכן מערכת האפוטרופסות שלפיה לגברים יש ריבונות חוקית על הנשים במשפחותיהם.
ב-1 בדצמבר 2014, היא נעצרה ונכלאה למשך 73 ימים לאחר ניסיון לחצות את הגבול במכונית שלה מאיחוד האמירויות הערביות לסעודיה כדי לקרוא תיגר על האיסור על נהיגת נשים בממלכה.
המשפט שלה הוסב לבית המשפט לטרור, אך בסופו של דבר היא שוחררה ללא פסק דין.
אביה, קצין חיל הים הסעודי לשעבר, תמך במעשיה, ואף ישב איתה במכונית בעת שהפרה את החוק.
בעלה, פהד אל-בוטיירי, הפיק סרטון ויראלי בכותרת "No Woman No Drive", על משקל שירו המפורסם של בוב מארלי, "No Woman, No Cry", שנתן מבט קליל יותר על נושא האיסורים החלים על נשים בערב הסעודית לצלילי שיר הרגאיי.
בספטמבר 2016, יחד עם 14,000 אחרים, אל-הד'לול חתמה על עצומה למלך סלמאן לביטול מערכת האפוטרופסות.
ב-4 ביוני 2017, היא נעצרה ועוכבה בנמל התעופה הבינלאומי המלך פהד בדמאם.
הסיבה למעצר לא הייתה ברורה, ובמשך מעצרה לא הייתה לאל-הד'לול גישה לעורך דין או קשר עם המשפחה שלה.
ב-2015, הודיעה אל-הד'לול שתעמוד בבחירות לרשות המקומית בריאד, בבחירות הראשונות שבהן נשים השתתפו לאחר החלטת 2011 בנושא.
אך עד מהרה שמה הוסף לרשימה השחורה יחד עם שמות של פעילות פמיניסטיות נוספות.
הנשים ערערו, וב-2017 ההחלטה בוטלה.
במרץ 2018, מספר ימים לפני ביקורו של נסיך הכתר בארצות הברית, נצפתה אל-הד'לול נוהגת במכוניתה סמוך לאוניברסיטה באבו דאבי, שם היא לומדת לתואר שני.
סוכני הממשלה חטפו אותה, והטיסו אותה בחזרה לערב הסעודית, שם היא שהתה מספר ימים בכלא.
היא שוחררה יחד עם איסור לפרסם במדיה החברתית, או לצאת מגבולות המדינה.
היא נעצרה שוב בערב 15 במאי 2018, יחד עם עוד פעילות פמיניסטיות, ביניהן אימאן אל-נאפג'אן, עאישה אל-מאנה, עזיזה אל-יוסף, מדיחה אל-עג'רוש, ועוד נשים ששמן לא פורסם, וכן שני גברים המעורבים בתנועה לזכויות נשים בסעודיה, לפחות אחד עשר בסך הכל.
הממשלה השיקה יחד עם המעצרים ההמוניים קמפיין מדיה שבו קראו לפעילות "בוגדות", ושר הפנים הסעודי הצהיר שהן תחת חקירה על "מגעים עם גורמים זרים" וניסיונות לגייס פקידי ממשל במטרה להסב נזק לממלכה.
העיתון הסעודי "עוכּאז" (عكاظ), עיתון פרו-ממשלתי, דיווח שעונש המוות עומד על הפרק עבור הנשים.
עיתון סעודי אחר פרסם שאם יעמדו למשפט, צפוי להן עונש של 20 שנים בכלא.
ב-28 בדצמבר 2020 נגזר על אל-הד'לול עונש מאסר של חמש שנים ושמונה חודשים.
ב-10 בפברואר 2021 הורה שופט בריאד על שחרורה בתנאים מגבילים: היא אינה מורשית לדון במה שעבר עליה בעת מאסרה, וכמו כן אינה מורשית לצאת משטח הממלכה.
סר רוברט ברייסון הול השני , המוכר בשם הבמה שלו לוג'יק , הוא ראפר, זמר, פזמונאי, מפיק מוזיקלי ומחבר אמריקאי וידוע גם בשמות "בובי טרנטינו", "סינטרה הצעיר" ו"אלוהים".
כנער פיתח עניין במוזיקה, והחל את הקריירה שלו בתחילת 2009, כאשר הוציא את המיקסטייפים Logic: The Mixtape Young ו-Broke & Infamous.
לאחר מכן חתם בחברת התקליטים Visionary Music Group והוציא דרכה 3 מיקסטייפים נוספים במהלך שלוש שנים.
המיקסטייפ הרביעי שלו, Young Sinatra: Welcome to Forever, יצא לאור ב-2013 לשבחי הביקורת ואיפשר ללוג'יק לחתום חוזה הקלטות עם חברת התקליטים דאף ג'אם.
אלבום הבכורה שלו Under Pressure יצא לאור ב-2014 והגיע למקום הרביעי בבילבורד 200, וזכה לתואר אלבום זהב.
ב-2015 הוציא אלבום שני, The Incredible True Story, שני האלבומים זכו בעיקר לביקורות חיוביות ממבקרים.
לאחר שהוציא לאור את המיקסטייפ החמישי שלו Bobby Tarantino ב-2016, הוא הוציא את אלבום האולפן השלישי שלו Everybody ב-2017.
האלבום Everybody סימן פריצת דרך בקריירה שלו, בכך שהיה האלבום הראשון של לוג'יק שהגיע למקום הראשון בבילבורד 200 ולתואר אלבום פלטינה.
האלבום הכיל גם את הסינגל "1-800-273-8255", שהגיע למקום השלישי בבילבורד הוט 100. שתי ההוצאות הבאות שלו - המיקסטייפ השישי שלו Bobby Tarantino II ואלבום האולפן הרביעי שלו YSIV - שיצאו לאור ב-2018 הופיעו בשני הגדולים בבילבורד 200, וקיבלו ביקורות חיובית בדרך כלל.
בשנת 2019 הוציא את אלבומו החמישי Confessions of a Dangerous Mind, שהגיע גם הוא למקום הראשון בבילבורד 200. הוא הכיל גם שיתוף פעולה עם אמינם בשם "Homicide", שהגיע למקום החמישי בבילבורד הוט 100.
מחוץ למוזיקה, לוג'יק הוציא רומן בשם Supermarket, שלווה בפסקול בעל אותו שם.
הספר הפך לרב מכר של עיתון הניו יורק טיימס אך קיבל בדרך כלל ביקורות שליליות.
הול נולד בבית החולים שדי גרוב ברוקוויל לרוברט ברייסון הול, יליד מרילנד אפרו-אמריקאי ולאמא לבנה.
הול בילה חלק ניכר מנעוריו בשכונת פארק הצבי המערבי בגייטרסבורג.
אביו סבל מהתמכרות לקוקאין ואמו סבלה מאלכוהוליזם.
אף על פי שאביו נעדר בתחילה בילדותו, לוג'יק הצליח להתחבר מחדש עם אביו בזכות קריירת הראפ שלו.
במהלך שנות הנעורים המוקדמות שלו, היה לוג'יק עד לייצור ולסחר בקראק קוקאין שניהלו אחיו, כולל לאביו.
לוג'יק טוען כי הוא יודע במדויק כיצד לייצר קראק קוקאין בעקבות התנסויות אלה.
הוא למד בתיכון גייטרסבורג, אך לא סיים את לימודיו ובמהרה גורש לאחר שהפסיק להגיע לבית הספר בכיתה י'.
לוג'יק סיפר על כך: "התחלתי לעשות מעשים רעים ונכשלתי בכל מקצוע מלבד אנגלית, אז הם בעטו אותי מבית הספר, ויתרו עלי."
ב-22 באוקטובר 2015 התחתן לוג'יק עם ג'סיקה אנדראה, זמרת וחברתו מזה שנתיים .
במרץ 2018 הוא הודיע על פרידתם, והגיש בקשה לגירושין בחודש שלאחר מכן.
אף על פי כן, הם נשארו חברים ולא ציינו את הסיבה לגירושיהם.
לוג'יק התחתן עם בריטני נואל בספטמבר 2019. יש להם בן אחד.
ללוג'יק יש ערוץ יוטיוב שבו הוא מפרסם סרטונים של משחקי הווידאו האהובים עליו.
2005–2012: קריירה מוקדמת ומיקסטייפים שונים
בגיל 13 פגש לוגיק את סולומון טיילור, שבהמשך הפך לחונך שלו.
לוג'יק התעניין בראפ והיפ הופ לאחר שצפה בסרט Kill Bill: Volume 1 בבימויו של קוונטין טרנטינו.
פסקול הופק על ידי ריזה, חבר בקבוצת ההיפ הופ וו-טאנג קלאן.
בעקבות זאת, לוג'יק החל להאזין לקבוצה, ובמהרה הביע חיבה עמוקה להיפ הופ.
הלוג'יק קנה את האלבום של דה רוטס Do You Want More?!!!??!
מאוחר יותר באותה השנה, מה שהניע את טיילור להביא ללוגיק מספר גדול של תקליטורים המכילים רצועות אינסטרומנטליות, כדי שיוכל לכתוב עליהן מילים.
ב-2009, לוג'יק הופיעה תחת שם הבמה "פסיכולוג'יקל".
הוא הוציא מיקסטייפ לא רשמי שכותרתו פסיכולוג'יקל - לוג'יק: המיקסטייפ תחת שם הבמה המקורי שלו.
המיקסטייפ איפשר ללוג'יק לשמש כמופע הפתיחה של אמנים כמו פיטבול, EPMD, מת'וד מן, רדמן ולודאקריס בתערוכות שונות ברחבי מרילנד.
זמן קצר לאחר מכן הוא קיצר את שם הבמה "פסיכולוג'יקל" ל"לוג'יק".
ב-15 בדצמבר 2010 הוציא לאור את המיקסטייפ השני שלו, Young, Broke & Infamous.
המיקסטייפ התקבל היטב על ידי המבקרים והיה בראשיתו של לוג'יק לבסס את המיקסטייפים הבאים.
כריס זארו, נשיא קבוצת Visionary Music Group, שמע את המיקסייפ והחתים את לוג'יק.
המייסטייפ הורד יותר מ-250,000 פעמים בחברת ההפצה של המיקסטייפ DatPiff.
ב-2011 לוג'יק הוציא את המיקסייפ השני שלו, Young Sinatra.
המיקסטייפ משמש כפרק הראשון בכרונולוגיה של יאנג סינטרה - האלטר אגו של לוג'יק.
המיקסטייפ זכה לשבחי ביקורת מפרסומים שונים.
הווידאו קליפ לשיר "All I Do" שיצא באתר YouTube צבר למעלה ממיליון צפיות בשבוע שלאחר צאתו.
לאחר ההצלחה של שני הפרויקטים הקודמים שלו, ב-30 באפריל 2012 הוציא לאור את המיקסטייפ השלישי שלו Young Sinatra: Undeniable.
המיקסטייפ מצטיין בזכות התייחסותו של לוג'יק לנושאים אישיים שונים, כולל עתידו, השימוש בסמים של אביו, גירושו מבית הספר ואמו שנדקרה.
לאחר שחרורו של המיקסטייפ, לוג'יק השלים את סיבוב ההופעות הארצי הראשון שלו, Visionary Music Group Tour.
בתחילת 2013, לוג'יק הוצג במהדורה של XXL, ונכלל כחלק מרשימת "עשרת הדוברים הראשונים" של הפרסום, לצד האמנים טראוויס סקוט, טרינידד ג'יימס, דיזי רייט, אקשן ברונסון, ג'ואי באדאס, אנג'ל האזה, אנג'ל הייז, צ'ף קיף, קירקו בנגז וסקולבוי קיו.
לוג'יק השלים את סיבוב ההופעות האירופי הראשון שלו במרץ 2013, ואישר שהמיקסטייפ הרביעי שלו, Young Sinatra: Welcome to Forever, ייצא לאור ב-7 במאי.
הוא הודיע על סיבוב ההופעות הארצי השני שלו, Welcome to Forever Tour, לקידום הפרויקט.
המיקסטייפ זכה להצלחה קריטית, כאשר המבקרים שיבחו את הפרויקט, כינו אותו "אלבום חופשי", וכן ציינו את הצמיחה המהירה של יכולתיו של הראפר ואת ההסתגלות שלו.
המיקסטייפ קיבל מעל 700,000 הורדות ב-DatPiff.
ב־15 באפריל הוכרז כי לוג'יק חתם חוזה הקלטות עם דאף ג'אם, לוג'יק פרסם הצהרה פומבית על החתימה, ובה אמר "אני נרגש לעשות את הצעד הבא בקריירה שלי.
זה מדהים עבור דאף ג'אם ו-Visionary Music Group לעבוד יחד, אני מאוד גאה להיות חלק מחברת התקליטים של ההיפ הופ הכי איקונית בכל הזמנים."
ב-21 באוקטובר 2014,לוג'יק הוציא לאור את האלבום Under Pressure, האלבום מכר למעלה מ-70,000 עותקים בשבוע הראשון לאחר הופעת הבכורה במקום השני ב-Hot R&B/Hip-Hop Songs.
ב-12 בנובמבר ערך לוגיק את הופעת הבכורה שלו בטלוויזיה ב-The Tonight Show בכיכובו של ג'ימי פאלון כאשר ביצע את "I'm Gone" לצד דה רוטס, 6ix ודי ג'יי רטוריק.
ב-8 בספטמבר 2015 לוג'יק הוציא את הטריילר לאלבומו השני הקרוב, והודיע כי האלבום ייצא בסתיו 2015.
ב־22 בספטמבר 2015 לוג'יק הוציא את השיר "Young Jesus", הסינגל הראשון מתוך האלבום, בו השתתף ביג לנבו.
"Like Woah" ו-"Fade Away", הסינגלים הבאים מהאלבום, יצאו ב-14 באוקטובר וב-5 בנובמבר בהתאמה.
The Incredible True Story יצא לאור ב-13 בנובמבר 2015, האלבום הגיע למקום ה-3 בבילבורד 200, ו-135,000 מכירות בשבוע הראשון של יציאת האלבום.
האלבום גם הגיע למקום הראשון במצעד ה-Hot R&B/Hip-Hop Songs.
זה היה גם האלבום השני של המסחרי של לוג'יק שזכה להערכה ביקורתית רחבה.
כמו כן, הכריז על סיבוב ההופעות The Incredible True World Tour, שהתקיים באביב 2016.
ב־1 ביולי 2016 לוג'יק הוציא מיקסטייפ בשם Bobby Tarantino.
המיקסטייפ כולל את הסינגלים "Flexicution" ו-"Wrist" בהשתתפות פושה טי.
רוב שירי האלבום הופקו על ידי לוג'יק ו-6ix, המפיק הקבוע של לוג'יק.
ב־29 במרץ 2017 לוג'יק חשף את הכותרת של אלבום האולפן השלישי שלו Everybody.
החדשות על אלבומו השלישי היו משותפות ונחשפו בפומבי בחשבון הטוויטר, האינסטגרם והיוטיוב של לוגיק, בצורת סרטונים שחשפו את עטיפת האלבום הרשמית שעוצבה וצוירה על ידי סם ספראט וביים אותה אנדי היינס.
האלבום יצא ב-5 במאי 2017. בריאיון ל-Genius אמר לוגיק כי אלבומו הרביעי ככל הנראה יהיה האלבום האחרון שלו.
הסינגל הראשי של האלבום Everybody, "1-800-273-8255", קיבל מאיגוד תעשיית ההקלטות האמריקאי תואר פלטינה משולשת.
באוגוסט 2017, לוג'יק כיכב בסדרת הקומדיה המונפשת ריק ומורטי, והביע את עצמו כראש הכותרת של פסטיבל.
בנובמבר 2017, לוג'יק הוציא את השיר "Broken People" כחלק מהפסקול של הסרט Bright.
ב-23 בפברואר 2018, לוג'יק הוציא סינגל בשם .
המשך לשיר , שיר מתוך המיקסייפ של לוגיק Bobby Tarantino.
השיר הגיע למקום 22 בבילבורד הוט 100. הסינגל הבא "Overnight" יצא ארבעה ימים לאחר מכן ב-27 בפברואר.
ב-2 במרץ 2018 הוציא סינגל נוסף מהמיקסטייפ בשם "Everyday", יחד עם המפיק המוזיקלי מרשמלו.
לוג'יק הכריז מאוחר יותר על המיקסייפ השישי שלו שכותרתו Bobby Tarantino II, עם סרטון פרסומי המציג את דמויות הסדרה ריק ומורטי.
ב-9 במרץ 2018 Bobby Tarantino II יצא לאור דרך חברות התקליטים דאף ג'אם ו-Visionary Music Group.
המיקסטייפ הציג הופעות אורח של 2 צ'יינז, ביג שון וויז קליפה.
ב-30 במרץ הוא הוצג בפרק הבכורה בסדרה התיעודית המקורית של נטפליקס, Rapture.
ב-28 בספטמבר 2018, לוג'יק הוציא את אלבום האולפן הרביעי שלו, YSIV.
לפני שהוציא את האלבום, הוציא שלושה סינגלים מתוכו: "One Day", "The Return" ו-"Everybody Dies".
באלבום מופיע השיר "Wu Tang Forever" הכולל את כל חברי וו טאנג קלאן.
בתחילת 2019 לוג'יק הוציא שני סינגלים מתוך אלבומו Confessions of a Dangerous Mind, אחד הנושא את שם האלבום והשני נקרא "Keanu Reeves".
זמן מה לאחר מכן הוציא רומן בשם Supermarket ופסקול הנושא את אותו השם.
הספר הפך לרב מכר של עיתון הניו יורק טיימס.
גם הספר וגם הפסקול קיבלו בדרך כלל ביקורות שליליות.
ב-10 במאי 2019 הוציא את אלבומו החמישי Confessions of a Dangerous Mind אשר הגיע למקום הראשון בבילבורד 200 וזכה לביקורות מעורבות.
ב-16 ביולי 2020 הכריז לוג'יק על צאת אלבומו האחרון, No Pressure, ועל כך שזהו יהיה אלבומו האחרון, עקב פרישתו מעולם המוזיקה.
ב-19 ביוני 2021, לוג'יק פרסם בעמוד האינסטגרם שלו כי חזר ליצור מוזיקה.
לאחר מכן, ב-23 ביוני, הודיע כי אסף את השירים האהובים ביותר מכל המיקסטייפים שהוציא ויצר אלבום אוסף מהשירים.
לאחר הוצאת האלבום, לוג'יק הוציא ארבעה שירים נוספים וב-26 ביולי הודיע על אלבומו השביעי, Bobby Tarantino III.
ב-30 ביולי הוציא את האלבום.
ב-17 ביוני 2022, לוג'יק הוציא את אלבום האולפן השביעי שלו, Vinyl Days לביקורות חיוביות.
בשירים רבים באלבום, לוג'יק מציין שהאלבום הבא שלו ייקרא College Park.
בשנת 2024 שיחק בתפקיד קטן בסרטו של קווין סמית', "The 4:30 Movie" בתור אסטרו בלאסטר.
בשנת 2025 ביים וכתב את סרט הקולנוע "Paradise Records", קומדיה על בעל חנות תקליטי מוזיקה (לוג'יק) שנאבק לשמור על המקום שלו מלהיסגר.
בביואינפורמטיקה, לוגו רצף הוא ייצוג גרפי של שימור הרצף של נוקלאוטידים (ב-DNA/RNA) או חומצות אמינו (ברצפי חלבון).
לוגו רצף נוצר מאוסף רצפים מעומדים ומתאר את רצף ההסכמה ואת מגוון הרצפים.
לוגו רצף משמש גם לתיאור מאפיינים של הרצף כמו אתרי קישור לחלבון ב-DNA או יחידות פונקציונליות בחלבונים.
לוג'ה דיי מרקטו נואובו (באיטלקית: Loggia del Mercato Nuovo) היא לוג'יה, בפירנצה.
הלוג'ה נבנתה באמצע המאה השש עשרה בלב פירנצה סמוך לפונטה וקיו בניצוח האדריכל והפסל ג'ובאני בטיסטה דל טאסו.
הלוג'ה נבנתה במקור לשם מכירת משי, מוצרי מותרות וכובעי קש, אך היום משמשת בעיקר לממכר מוצרי עור ומזכרות.
בגומחות הפינתיות התכוונו להציב פסלים של אנשי פירנצה אבל בפועל רק שלושה פסלים נקבעו במהלך המאה השמונה עשרה: מיקלה די לנדו שהנהיג במאה הארבע עשרה את מהפכת סורקי הצמר, ג'ובאני וילאני היסטוריון ומדינאי מן המאה הארבע עשרה, וברנארדו צ'ניני צורף פסל ומדפיס מן המאה החמש עשרה .
מוקד תיירותי בפאת הכיכר הוא פורצ'לינו - מזרקת חזיר הבר של פירנצה, קיימת מסורת נפוצה של שפשוף אפו של פורצ'לינו והכנסת מטבע לפיו עד לנפילתו אל כיוון זרימת המים עם הבעת משאלה.
במרכז הלוג'ה ממוקמת אבן לציון מקום הענשת פושטי רגל על ידי שבירת ספסל המסחר שלהם, נוהג זה יצר בשפה האיטלקית את המונח "פשיטת רגל" (Bancarotta) ומשם בשפות אחרות.
לובשבריני (בהונגרית: Lovasberény) הוא כפר במחוז פייר, נפת סקשפהרוואר.
לובשבריני ממוקם למרגלות הצפוניים של "הרי ולנצה" שנישאים מעל אגם ולנצה.
ניתן להגיע אליו על הכביש הראשי 811 בין סקשפהרוואר – ביצ'קה ועל הכביש 8119 בין העיר ולנצה לבין צ'אקוואר.
גבולו המנהלי מושפע גם מכביש 8117, העובר מכביש 7 עד פאזמאנד – ורב.
המישורים והגבעות הפוריים בין גבולותיו הדרומיים של ה"וורטש" לבין השלוחות הצפוניות של "הרי ולנצה", אשר נחצים ידי נחל רובאקיה (Rovákja), היו מאוכלסים על ידי עמים כבר באלף ה-2 לפנה"ס.
בתקופת הברונזה היו מיושבים אזורי טירת-מיהאי והמרחב שלה, אך גם עקבות היישובים ובתי הקברות של הקלטים ושל הרומאים ניתן למצוא בגבול היישוב של ימינו.
שמו של הכפר מופיע באיגרת שהונפקה בשנת 1302 בדמות לובזברן (Lowazberen).
שם היישוב לובש-בריני הפך לקבוע בסוף המאה ה-17.
בעשורים הראשונים של הכיבוש הטורקי (אמצע המאה ה-16), הכפר התרוקן מתושבים.
רק בשנת 1637 אוכלס מחדש על ידי הונגרים קלוויניסטים מביקאץ' שבמחוז טולנה.
בסוף המאה ה-17 מספר המשפחות הקלוויניסטיות היה מעל לשישים ואוכלוסיית הכפר כבר עלתה על שלוש מאות.
הם בנו מחדש את הכפר, החלו לעבד את האדמות והשתלטו על הכנסייה הרומית-קתולית לשעבר.
בעשורים הראשונים של המאה ה-18 קיבלה אוכלוסיית לובשבריני תפנית נוספת.
יהודים הגיעו ממוראביה, ושלושים משפחות רומיות קתוליות התיישבו במקום.
הם הגיעו ממרכז גרמניה, ממחוז הסן-קאסל.
מתקופה זו ואילך הייתה אוכלוסייה מעורבת בכפר מבחינת הדת, התרבות והמנהגים.
מספר היהודים גדל בהתמדה עד אמצע המאה ה-19 ועבר את ה-1,200. לאחר שהצליחו להתיישב בערי המלוכה החופשיות, מספרם ירד במהירות.
לא רק הייתה תקופת ההתפתחות הכלכלית במאה ה-18, אלא גם עידן של העמקת ההבדלים בין הקתולים לבין הקלוויניסטים.
ההתחדשות קשורה לבני משפחת ציראקי.
הרוזן יוזף ציראקי רכש את האחוזה בשנת 1730 מהברון פרנץ אנסלם פליישמן.
בשנת 1748 הוא לקח את הכנסייה מהקלוויניסטים והעביר אותה לנתיניו הקתולים.
במשך כמעט שנתיים קיימו הקלוויניסטים פולחן בשמיים החופשיים.
בשנת 1751 הם בנו את האורטוריה שלהם עשויה משוכות וקנים.
כנסייה הבנויה מאבן יכלו להקים רק בשנת 1786. בתקופה זו היו בכל שלוש העדות (קתולים רומאים, קלוויניסטים ויהודים) בתי ספר וידועים גם זהות המורים.
כתוצאה מהפריחה הכלכלית, בשנת 1765 קיבלה לובשבריני את הזכות לערוך ירידים, וכך עלתה לשורות עיירות השוק.
בסוף המאה היו רשומים 327 בתים ומספר המשפחות היה 490 ואוכלוסייתן עלתה על אלפיים וחמש מאות.
הגידול הנוסף של היישוב נפסק על ידי מלחמת העולם הראשונה והמהפכות שלאחר מכן.
מלחמת העולם השנייה הביאה תלאות קשות לחיי הכפר.
בדצמבר 1944 הכפר הפך לזירת מלחמה, לאחר למעלה מארבעה חודשים של לחימה קשה בשנת 1945 הפסיקו התותחים לירות ב-20 במרץ.
במהלך המלחמה 51 מיהודי הכפר הפכו לקורבנות השואה.
72 בנייני מגורים נפגעו ו-38 הפכו ללא מיושבים.
בראשית המאה ה-18 באו ללובשבריני יהודים ממוראביה ומאוסטריה והתיישבו במקום בחסות בעלי האחוזות.
ב-1720 נבנה בית הכנסת הראשון.
הקהילה הפעילה מוסדות צדקה וגמילות חסדים והיה במקום בית ספר יהודי.
מהמחצית השנייה של המאה ה-19 הלך וירד מספרם.
היינריך דויטש (1899–1822), שהיה מורה בבית הספר היהודי בלובשרבריני, לימד אחר כך בבית המדרש לרבנים בבודפשט, חיבר מילון עברי-הונגרי לתנ"ך ולמשנה, תרגם את התורה להונגרית וחיבר "סידור לתפילות ישראל" בהונגרית.
בן לובשבריני אחר שנתפרסם הוא מוריץ ספיר (SAPHIR, 1858–1795), עיתונאי וסופר הומוריסטן, מראשוני היהודים שנודעו בספרות הגרמנית.
בשנת 1930 ישבו בלובשבריני רק 53 יהודים.
מעמדם וזכויותיהם של יהודי הונגריה הוגבלו עוד לפני פרוץ מלחמת העולם השנייה (ספטמבר 1939), כשממשלת הונגריה הפרו-גרמנית חוקקה בשנת 1938 את "החוקים היהודיים" (החוק היהודי הראשון החוק היהודי השני והחוק היהודי השלישי).
כמה שבועות לאחר כניסת הצבא הגרמני להונגריה (מבצע מרגרטה במרץ 1944), הועברו יהודי לובשבריני לתחנת הרכבת של סקשפהרוואר, בה רוכזו כל יהודי הנפה.
כעבור שבועיים גורשו כולם למחנה ההשמדה אושוויץ.
הרב האחרון של הקהילה, ד"ר הנריק פיש (Fisch Henrik) שרד את השואה, חזר אחרי המלחמה לבודפשט וכיהן כרב הראשי בבית הכנסת הגדול של בודפשט.
17) – אולם תצוגה אמנותי שהוקם על ידי זמר האופרה אנדרה איטה שהפך אמן.
הבית הבית שנבנה בשנת 1798 הוא כיום הואמקום תצוגה של בית איכרים עממי בן יותר מ-220 שנה.
יוז'ף רונה, (מקודם רוזנר עד 1884 בהונגרית: Róna József; לובשבריני, 1 בפברואר 1861 – בודפשט, 31 בדצמבר 1939) היה פסל יהודי-הונגרי.
יוצר פסל הרכיבה על סוס של הנסיך אויגן מסבויה.
בשנת 1795, מוריץ ספיר או משה ספיר (לימים מוריץ גוטליב ספיר) היה הומוריסט וסופר יהודי-הונגרי-אוסטרי, שגם הצטלם בסטודיו שלו על ידי אחת הקלאסיקות הראשונות של הצילום, נדאר.
שאלאמון ברניאי (שאנדור בריני), קליין (בערך 1846–1887), דוקטור במדעי הרוח, מורה.
שאנדור פלקי (מקודם פיכסל-Füchsl; בהונגרית: Feleky Sándor; לובשבריני, 31 באוקטובר 1865 – בודפשט, 1 בספטמבר 1940) היה רופא, סופר, משורר.
הוגו פלקי, (במקור פיכסל-Füchsl; בהונגרית: Feleky Hugó; לובשבריני, 14 במרץ 1861 – בודפשט, 20 באוגוסט 1932) היה רופא יהודי-הונגרי, אורולוג, פרופסור באוניברסיטה.
הוא אביו של סופר ועיתונאי גזה פלקי, אחיו של עורך הדין בלה פלקי ושל שאנדור פלקי הרופא והמשורר.
בלה פלקי, (במקור פיכסל-Füchsl בהונגרית: Feleki Béla; לובשבריני, 3 באוקטובר 1862 – בודפשט, 1 במרץ 1923) היה עורך דין יהודי-הונגרי, חבר הוועדה המחוקקת, סגן נשיא הקהילה היהודית של פשט.
אחיו היו הוגו פלקי, אורולוג, ושל שאנדור פלקי, רופא, משורר והאחיין של גזה פלקי, סופר ועיתונאי.
לוג'יה די קרארזי (באיטלקית: Loggia dei Carraresi) הוא בניין היסטורי בעיר פדובה בצפון-מזרח איטליה.
המבנה, הממוקם ברחוב אקדמיה (via Accademia), מהווה את החלק האחרון ששרד של כל ארמון קרארזי, משכנם של בני משפחת דה קרארה, שליטי פדובה במאה ה-14. ביולי 2021 נכלל המבנה על ידי אונסק"ו בין אתרי המורשת העולמית כחלק מהאתר מחזורי הפרסקו של פדובה מהמאה ה-14.
מתחם הארמון, שנבנה בין השנים 1339 ו-1343, כלל ארמון מערבי (ישן) וארמון מזרחי, המחוברים זה לזה באמצעות בניין מרכזי וחצר פנימית גדולה, מקביל בערך לכיכר קפיטאניאטו (Piazza Capitaniato) של ימינו.
מסלול ברוחב 3 מטרים שאפשר לנוע בו גם על גבי סוס, שנבנה בגובה על גבי קשתות המכונה "המעבורת אל החומות" (traghetto alle mura) התחיל מפלאצו די פוננטה (Palazzo di Ponente, שמו הרשמי של ארמון קרארזי), שחיבר את הארמון המלכותי לחומות העיר, הטירה והמגדל העוז שבה המכונה טורלונגה (Torlonga).
זה אפשר לשליט תנועה קלה יותר, כמו גם אפשרות גדולה יותר להימלט במקרה של סכנה.
לאורך מאות שנים עבר מכלול הבניינים של הארמון המלכותי התדרדרות בלתי נמנעת עם הריסות ושינויים, וחזית הלוג'יה היא המבנה היחיד שנשאר כמעט שלם.
המתאפיין בסדר כפול של תשעה עמודים דקים בשיש ורונה ורוד המסודר בשני מפלסים (לוג'יה כפולה), ליצירת שני פורטיקו חופפים עם גג בולט, הלוג'יה נבנתה בעיצובו של דומניקו דה פירנצה והוזמנה על ידי אוברטינו דה קרארה (Ubertino da Carrara) כדי "להיות מסוגל ללכת על הקרקע ומעל מוגן מפני הגשם".
המבנה כיום הוא משכנה של האגודה "האקדמיה למדעים, כתבים ואמנות על שם גלילאו" (Accademia Galileiana di Scienze, Lettere ed Arti).
בחדרים שמאחור הלוג'יה יש את אולם הפגישות של האגודה "סאלה דלה אדוננצה", בעבר קפלה פרטית של משפחת קרארה, שהושלמה לפני 1354 כאשר הקיסר העתידי קרל הרביעי התארח במקום.
במקום ישנם כמה ציורי קיר של .
מחזור ציורי הפרסקו מתאר בעיקר סצנות מספר בראשית: אדם וחוה, נח מבורך על ידי אלוהים, שלושת המלאכים בבית אברהם ויוסף נמכר למדיינים, אבל גם מספרי התנ"ך האחרים, למשל דוד וגוליית ודניאל בגוב האריות.
כולם לבושים בבגדים האופייניים למאה ה-14 על רקע בניינים מאותה תקופה.
השפעת הצייר ג'וטו ניכרת בציורים שמשתמשים באמצעים שפיתח כדי לייצר פרספקטיבה.
התקרה הייתה מעוטרת בכחול בכוכבי זהב ובמרכזו היו מדליוני עץ המתארים את המדונה עם הילד ואת ארבעת האוונגליסטים (מתוכם שרדו המדונה ומתי הקדוש, כיום במוזיאון של פדובה).
חמישים פאנלים מצוירים עם ההיררכיות של המלאכים היו מסודרים בין הקירות והתקרה, שנשמרו בחלקם במוזיאון של פדובה.
אגף של הלוג'יה נהרס בשנת 1877 על ידי האדריכל לפנות מקום לבית ספר יסודי (Reggia Carrarese) הסמוך, לאחר כניסתו לתוקף של חוק קופינו מיום 15 ביולי 1877 בנושא חינוך יסודי חובה.
במקום בו נמצא בית הספר היה גם בוסתן צמוד למעקות האכסדרה התחתונה.
הלוג'יה היא מה שנותר מפאלצו די פוננטה וכאמור היא כיום משכנה של האגודה "האקדמיה למדעים, כתבים ואמנות על שם גלילאו".
בחדרים יש את המפה המפורסמת של פדובה שנעשתה בדיו וצבעי מים בספיה על ידי הקרטוגרף והאקדמאי ג'ובאני ואלה בשנת 1784, שהיה הראשון שהשתמש בחישובים טריגונומטרים לתוכניותיו ולתוכנית הראשונה של פדובה שנעשתה עם מדידות על פי קנה מידה.
בתוך האולם הקדמי, אולם הציצה שבו המדליונים המכילים את שלטי האצולה של משפחת קרארה לסירוגין עם סמל המרכבה.
וחדר המרכבות שבו נותר עיטור בד של ערבסקה מזויפת עם ציצות ומרכבות.
בסטטיסטיקה, לוג'יט או Logit היא פונקציית שברון הקשורה להתפלגות לוגיסטית סטנדרטית.
יש לה שימושים רבים בניתוח מידע ולמידת מכונה, ובפרט בטרנספורמציות נתונים.
מבחינה מתמטית, הלוג'יט הוא היפוך של הפונקציה הלוגיסטית הסטנדרטית , כך שהלוגיט מוגדר כ
בגלל זה, הלוג'יט נקרא גם הלוג של הסיכויים (log-odds) מכיוון שהוא שווה ללוגריתם של יחס הסיכויים כאשר הוא הסתברות.
לפיכך, הלוג'יט הוא סוג של פונקציה שממפה ערכי הסתברות מהמרחב למספרים ממשיים במרחב , בדומה לפונקציית פרוביט.
אם הוא הסתברות, אז הוא הסיכוי המתאים; לוג'יט של ההסתברות הוא הלוגריתם של הסיכויים, כלומר:
לבסיס של פונקציית הלוגריתם בשימוש חשיבות מועטה במאמר הנוכחי, כל עוד הוא גדול מ-1, אך הלוגריתם הטבעי עם בסיס e הוא הלוגריתם הנפוץ ביותר.
בחירת הבסיס מתאימה לבחירת היחידה הלוגריתמית עבור הערך: בסיס 2 מתאים ל"shannon", בסיס ל"nat", ובסיס 10 לhartley; יחידות אלו משמשות במיוחד בפירושים תאורטיים של מידע.
עבור כל בחירה של בסיס, פונקציית לוג'יט לוקחת ערכים בין אינסוף שלילי לחיובי.
הפונקציה ה"לוגיסטית" של כל מספר ניתן על ידי היפוך-לוג'יט:
ההבדל בין לוג'יט של שתי הסתברויות הוא הלוגריתם של יחס הסיכויים (), ובכך מספק קיצור לכתיבת הקומבינציה הנכונה של יחסי סיכויים רק על ידי חיבור והפחתה:
היו מספר מאמצים להתאים שיטות רגרסיה ליניאריות לתחום שבו הפלט הוא ערך הסתברות , במקום כל מספר ממשי .
במקרים רבים, מאמצים כאלה התמקדו במודלים של בעיה זו על ידי מיפוי הטווח ל ולאחר מכן הפעלת הרגרסיה הליניארית על הערכים שעברו טרנספורמציה אלו.
בשנת 1934 השתמש צ'סטר איטנר בליס בפונקציית ההתפלגות הנורמלית המצטברת כדי לבצע מיפוי זה וכינה את המודל שלו probit (קיצור של "probability unit").
עם זאת, זה יקר יותר מבחינה חישובית.
ב-1944, ג'וזף ברקסון השתמש ביומן הסיכויים וקרא לפונקציה הזו logit, קיצור של "logistic unit" בעקבות האנלוגיה של probit.
צ'ארלס סנדרס פרס (סוף המאה ה-19) השתמש בהרחבה בלוגריתם הסיכויים.
GA Barnard בשנת 1949 טבע את המונח הנפוץ "log-odds"; לוגריתם הסיכויים של אירוע הוא הלוג'יט של ההסתברות לאירוע.
קשורים קשר הדוק לפונקציית (ולמודל ה-logit) הם פונקציית probit ומודל probit.
הן שתיהן פונקציות סיגמואידיות עם תחום בין 0 ל-1, מה שהופך את שתיהן לפונקציות קוונטיליות - כלומר, הפכים לפונקציית ההתפלגות המצטברת (CDF) של התפלגות הסתברות.
למעשה, לוג'יט הוא הפונקציה הקוונטילית של ההתפלגות הלוגיסטית, בעוד היא הפונקציה הכמותית של ההתפלגות הנורמלית.
הפונקציה , איפה היא ה-CDF של ההתפלגות הנורמלית, כאמור: